Mikko Luoma

Mikko Luoma (s. 22. kesäkuuta 1976 Jyväskylä) on suomalainen jääkiekkoilija. Hän on pelipaikaltaan puolustaja ja pelasi viimeksi vuonna 2017 Allsvenskan-seura Modo Hockeyssä. Luoma on pelannut Ruotsin ylimmällä sarjatasolla Elitserienissä yli 300 ottelua vuodesta 2004 lähtien. Hän pelasi SM-liigan JYPissä ja Tapparassa vuosina 1998–2003 yhteensä 271 runkosarjaottelua. Luoma voitti Suomen mestaruuden vuonna 2003 ja Ruotsin mestaruuden vuonna 2008. Hän on pelannut kahdesti MM-kisoissa, vuonna 2006 ja 2008.

 Ura 
 Seuraura 
Luoma on lähtöisin Jyväskylästä ja aloitti uransa Diskoksessa, jossa pelasi juniorisarjojen jälkeen myös I- ja II-divisioonassa. Luoma aloitti pääsarjauransa JYPissä kaudella 1998–1999. Hän pelasi JYPissä myös kauden 1999–2000. Luoma siirtyi vuonna 2000 Tampereen Tapparaan kolmeksi kaudeksi. Tapparassa hän voitti kaksi hopeaa ja viimeisenä kautena SM-kultaa vuonna 2003. Toisen Tapparan-kauden jälkeen Edmonton Oilers varasi Luoman varattiin NHL:ään vuonna 2002. Luoma pelasi kauden 2003–2004 Pohjois-Amerikassa. Hän pelasi kolme peliä Edmontonissa, ja suurimman osan kaudesta farmijoukkueessa, AHL:n Toronto Roadrunnersissa.Legends of Hockey

Luoma palasi Eurooppaan yhden kauden jälkeen ja teki sopimuksen Ruotsin Elitserienin Malmön kanssa kesäkuussa 2004. Luoma jätti Malmön keväällä 2004, kun joukkue tippui Allsvenskaniin ja teki kaksivuotisen pelaajasopimuksen Linköpingin kanssa huhtikuussa 2005. Luoma pelasi Linköpingissä kaksi kautta, joista jälkimmäisellä Linköping eteni Elitsierienin loppuotteluun. Keväällä 2007 Luoma teki kaksivuotisen sopimuksen HV71:n kanssa. HV71 voitti Ruotsin mestaruuden vuonna 2008. Luoma voitti puolustajien pistepörssin, ja hänet valittiin kauden parhaaksi puolustajaksi. Toisella kaudella HV71 voitti toisen hopeaa Elitserienissä.

Luoma jätti Ruotsin kauden 2008–2009 jälkeen. Hän siirtyi seuraavaksi kaudeksi KHL:n Atlant Mytištšiin. Kaudeksi 2010–2011 Luoma palasi HV71:een, jossa hän pelasi myös kauden 2011–2012.

 Maajoukkueura 

Luoma debytoi maajoukkueessa syksyllä 2001, jolloin Hannu Aravirta valitsi hänet Euro Hockey Tourin avaavaan Tšekin turnaukseen. Tämän jälkeen Luoma kuului maajoukkueen vakiokokoonpanoon EHT-sarjan turnauksissa. Luoma pelasi arvokisoissa MM-kisoissa Latviassa 2006, kun Suomi voitti pronssia. Toisen kerran hän pelasi MM-kisoissa vuonna 2008, jolloin Suomi voitti pronssia.

Tilastot
 1994–95  Diskos  II-div  –  –  –  –  –  7  1  2  3  2 1995–96  Diskos  I-div  5  0  0  0  2  –  –  –  –  –   Diskos  II-div  –  –  –  –  –  6  0  0  0  0 1996–97  Diskos  II-div  34  15  52  67  34  3  0  2  2  6  1997–98  Diskos  I-div  44  2  18  20  60  5  1  0  1  10  1998–99  JYP  SM-liiga  53  2  8  10  60  3  0  0  0  4  1999–00  JYP  SM-liiga  51  2  6  8  58  –  –  –  –  – 2000–01  Tappara  SM-liiga  56  10  11  21  72  10  0  2  2  10 2001–02  Tappara  SM-liiga  56  11  18  29  74  10  1  2  3  10  2002–03  Tappara  SM-liiga  55  4  13  17  52  14  2  1  3  12  2003–04  Toronto Roadrunners  AHL  65  4  22  26  54  3  1  0  1  8   Edmonton Oilers  NHL  3  0  1  1  0  –  –  –  –  – 2004–05  Malmö IF  SEL  50  9  9  18  72  –  –  –  –  –    Malmö IF  HAS  –  –  –  –  –  10  1  4  5  12 2005–06  Linköpings HC  SEL  50  7  19  26  105  13  2  1  3  20        MM  9  0  2  2  6 2006–07  Linköpings HC  SEL  55  7  16  23  60  9  2  5  7  16 2007–08  HV71  SEL  49  10  25  35  58  17  2  5  7  20        MM  8  0  0  0  6 2008–09  HV71  SEL  54  5  16  21  58  18  3  8  11  14  2009–10  Atlant Mytištši  KHL  51  1  8  9  70  3  0  2  2  6 2010–11  HV71  SEL  33  3  19  22  70  4  0  1  1  0 2011–12  HV71  SEL  49  4  18  22  48  6  0  2  2  6 2012–13  HV71  SEL  47  1  7  8  50  5  0  0  0  0 2013–14  JYP  SM-liiga  52  4  11  15  48  6  0  3  3  2 2014–15  JYP  SM-liiga  60  8  25  33  60  12  3  4  7  10 2015–16  JYP  SM-liiga  56  4  15  19  34  13  0  6  6  12 2016–17  Modo Hockey  Allsvenskan  8  1  0  1  16  –  –  –  –  –   HC Bolzano  EBEL  14  1  2  3  6  9  0  1  1  10 8 kautta  yhteensä  SM-liiga  323  33  67  100  364  43  3  8  11  38 8 kautta  yhteensä  SEL  387  46  129  175  521  72  9  22  31  76

 Saavutukset ja palkinnot 
 2 MM-pronssia (2006, 2008)
 1 Suomen mestaruus (2003)
 2 SM-hopeaa (2001, 2002)
 SM-liigan kuukauden pelaaja (9/2001)
 Ruotsin mestaruus 2008, HV71

Lähteet




 Viitteet 

 Aiheesta muualla 


Luokka:Suomalaiset jääkiekkoilijat
Luokka:Edmonton Oilersin varaamat pelaajat
Luokka:Vuonna 1976 syntyneet
Luokka:Elävät henkilöt